Document ID: 31986D0608

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 3ης Δεκεμβρίου 1986
που αποσκοπεί να διορθώσει την απόφαση 86/443/ΕΟΚ σχετικά με την εκκαθάριση των λογαριασμών που υποβλήθηκαν από το Βασίλειο των Κάτω Χωρών βάσει των δαπανών που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων, για το οικονομικό έτος 1982
(Το κείμενο στην ολλανδική γλώσσα είναι το μόνο αυθεντικό)
(86/608/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με την χρηματοδότηση της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 3769/85 (2), και ιδίως το άρθρο 5 παράγραφος 2,
Εκτιμώντας:
ότι, σύμφωνα με το άρθρο 5 παράγραφος 2 στοιχείο β) του κανονισμού (ΕΟΚ) αριθ. 729/70 η Επιτροπή εκκαθάρισε, με την απόφαση 86/433/ΕΟΚ (3), τους λογαριασμούς σχετικά με τις δαπάνες που πραγματοποιήθηκαν από το Βασίλειο των Κάτω Χωρών κατά το 1982, βασιζόμενη επί των ετησίων λογαριασμών που διαβιβάστηκαν από αυτό το κράτος μέλος την 1η Ιουλίου 1986·
ότι μια επανεξέταση της εν λόγω αποφάσεως αποκάλυψε ότι, λόγω τεχνικού λάθους, ορισμένα ποσά είναι ανακριβή· ότι θα πρέπει κατά συνέπεια να διορθωθούν τα ποσά αυτά,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 86/443/ΕΟΚ τροποποιείται ως εξής:
1. Στην τρίτη αιτιολογική σκέψη το ποσό των 3 726 921 212,13 ολλανδικών φιορινίων αντικαθίσταται από το ποσό των 3 726 921 212,85 ολλανδικών φιορινίων.
2. Στο άρθρο 2 το ποσό των 239 583 030,98 ολλανδικών φιορινίων αντικαθίσταται από το ποσό των 239 538 021,84 ολλανδικών φιορινίων.
3. Στο παράρτημα Ι σημείο 5, το ποσό των 239 583 030,98 ολλανδικών φιορινίων αντικαθίσταται από το ποσό των 239 538 021,84 ολλανδικών φιορινίων.
Άρθρο 2
Η παρούσα απόφαση απευθύνεται στο Βασίλειο των Κάτω Χωρών.
Βρυξέλλες, 3 Δεκεμβρίου 1986.

Labels: 18
15
4